CELEX: 62020TN0127
Language: sk
Date: 2020-02-27 00:00:00
Title: Vec T-127/20: Žaloba podaná 27. februára 2020 – Francúzsko/ECHA

8.6.2020   
            
            
               SK
            
            
               Úradný vestník Európskej únie
            
            
               C 191/20
            
         
      Žaloba podaná 27. februára 2020 – Francúzsko/ECHA
      (Vec T-127/20)
      (2020/C 191/27)
      Jazyk konania: francúzština
      
         Účastníci konania
      
      
         Žalobkyňa: Francúzska republika (v zastúpení: A.-L. Desjonquères a E. Leclerc, splnomocnení zástupcovia)
      
         Žalovaná: Európska chemická agentúra
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie odvolacej rady ECHA zo 17. decembra 2019 v spojených veciach A-003-2018, A-004-2018 a A-005-2018 o zrušení troch rozhodnutí ECHA z 21. decembra 2017 týkajúcich sa hodnotenia látky pre chlorid hlinitý, základný chlorid hlinitý a sulfát hlinitý,
               
            
                  —
               
               
                  uložil ECHA povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody založené na nesprávnom právnom posúdení.
      
                  1.
               
               
                  Prvý žalobný dôvod založený na tom, že žalobkyňa sa domnieva, že odvolacia rada sa dopustila nesprávneho právneho posúdenia, keď v napadnutom rozhodnutí zastávala názor, že ECHA mala zohľadniť štúdiu Schönholzer (1997), hoci jej táto štúdia nebola v priebehu procesu hodnotenia oznámená. V tejto súvislosti žalobkyňa uvádza nasledujúce výhrady:
                  
                              —
                           
                           
                              po prvé porušenie článku 47 ods. 1 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1),
                           
                        
                              —
                           
                           
                              po druhé porušenie povinnosti výrobcov a dovozcov chemických látok poskytnúť všetky relevantné a dostupné informácie o nebezpečenstvách, ktoré látky predstavujú, čo predstavuje jednu z centrálnych osí systému ochrany zavedeného týmto nariadením,
                           
                        
                              —
                           
                           
                              po tretie vykonanie neadekvátnej úrovne kontroly troch rozhodnutí ECHA týkajúcich sa hodnotenia dotknutých látok.
                           
                        
            
                  2.
               
               
                  Druhý žalobný dôvod založený na tom, že žalobkyňa zastáva názor, že odvolacia rada sa dopustila nesprávneho právneho posúdenia, keď v napadnutom rozhodnutí vychádzala z nesprávneho výkladu judikatúry Všeobecného súdu Európskej únie podľa ktorého na preukázanie, že je potrebná žiadosť o dodatočné informácie o látke, ECHA musí najmä preukázať, že existuje reálna možnosť, že požadované informácie umožnia prijať zlepšené opatrenia manažmentu rizík.